open-index/open-wikipedia-markdown huggingface dataset:
Miežiškių aplinkkelio tiltas

**Miežiškių aplinkkelio tiltas** – kelių tiltas per Nevėžį, stovintis Panevėžio rajone, šalia Miežiškių, miestelį šiaurės rytuose aplenkiančiame kelyje .

2010 m. kelio ruožo bei tilto per Nevėžį ties Miežiškiais rekonstrukciją atliko AB „Panevėžio keliai“. Rekonstruojant senąjį tiltą automobilių eismas buvo nukreiptas apylanka per laikiną tiltą. 

Kelio 44,14 kilometre stovinčiam tiltui per vieną darbų sezoną pakeista perdanga ir krantinių atramų dalys. Tiltas išplatintas nuo 9 iki 10 m, įrengti paviršinio vandens surinkimo šulinėliai. Tarpinės atramos nuvalytos, atnaujintos ir perdažytos. Sumontuotos naujos šalitilčio plokštės, pakeisti šlaitiniai laiptai, įrengti nauji cinkuoti metaliniai atitvarai ir turėklai, sutvarkyti kelkraščiai. Įrengta visiškai nauja kelio konstrukcija su dvisluoksne asfaltbetonio danga.

Šiuolaikinis tiltas gelžbetoninis, sijinis, trijų angų, natūralią Nevėžio vagą kerta kampu (plane). Ant jo įrengtos dvi eismo juostos, metaliniu atitvaru atskirtas vienas šalitiltis pėstiesiems. Tarpinės tilto atramos - vienkoloniai taurai su kintamo skerspjūvio rygeliais. Krantuose atremtas į užpiltinius ramtus. Patiltės pylimai sustiprinti betoninėmis plytelėmis.

## Šaltiniai

## Nuorodos

* Sąrašas:Tiltai per Nevėžį
* Panevėžio krašto tiltai *paneveziokrastas.pavb.lt*
Ainė Raupelytė

**Ainė Raupelytė** (g. 2000 m. liepos 28 d.) - Lietuvos paplūdimio tinklininkė, olimpietė.

## Biografija
Sportininkė gimė krepšininkų šeimoje, senelis yra buvęs Vilniaus „Statybos“ krepšininkas, mama – buvusi profesionali krepšininkė, o jaunesnis brolis - Europos U16 krepšinio čempionas.

2024 m. Raupelytė kartu su Monika Paulikiene iškovojo pakvietimus į 2024 m. vasaros olimpines žaidynes bei tapo pirmosiomis Lietuvos tinklininkėmis olimpinėse žaidynėse. Olimpinio debiuto metu Lietuvos duetas pralaimėjo visus susitikimus ir į atkrentamųjų varžybų etapą nepateko.

### Pasiekimai
* 2019 m. Europos iki 20 m. čempionatas – 9 vieta
* 2021 m. Europos iki 22 m. čempionatas – 5 vieta
* 2023 m. Europos čempionatas – 5 vieta
* 2023 m. pasaulio čempionatas – 17 vieta
* 2024 m. vasaros olimpinės žaidynės – 19 vieta
* 2024 m. Europos čempionatas – 4 vieta

## Šaltiniai

## Nuorodos
* FIVB svetainėje
Sardinės

**Sardinės** – silkinių (*Clupeidae*) šeimos žuvų grupė, kurią sudaro 7 gentys ir daugiau kaip 20 rūšių. Paplitusios visose šiltose jūrose, taip pat tropinio ir subtropinio klimato juostos upėse, rečiau ežeruose.

Kūno ilgis 15–30 cm, masė iki 150 g. Nugara žalsvai arba melsvai pilka, pilvas sidabriškas.

Gyvena tuntais. Minta planktonu. Neršia porcijomis. Ikrai pelaginiai.

Daugelis sardinių rūšių – svarbūs verslinės žvejybos objektai. Iš sardinių gaminami konservai, pašariniai miltai.

## Gentys ir rūšys
* baltosios sardinės (*Escualosa*)
* azijinės sardinės (*Herklotsichthys*)
* upinės sardinės (*Rhinosardina*)
* tikrosios sardinės (*Sardina*), kurioms priklauso europinė sardinė (*Sardina pilchardus*)
* rytinės sardinės, kurioms priklauso rytinė sardinė (*Sardinops sagax*)
* sardinėlės (*Sardinella*)
* vaivorykštinės sardinės (*Dussumieria*)


LagosMay2016 (2).jpg|Sardinių laimikis
Dussumieria acuta.png|Paprastoji vaivorykštinė sardinė (*Dussumieria acuta*)
Sardinops sagax - Flickr - Dana L. Brown.jpg|Rytinių sardinių (*Sardinops sagax*) tuntas
Escualosa thoracata 02.jpg|Ramiojo vandenyno baltoji sardinė (*Escualosa thoracata*)


## Taip pat skaitykite
* Sardinių migracija

## Šaltiniai
Europinė sardinė

**Europinė sardinė** (*Sardina pilchardus*) – silkinių (*Clupeidae*) šeimos žuvų rūšis; geriausiai žinoma sardinių rūšis. Paplitusi Atlanto vandenyno rytuose – nuo Norvegijos ir Islandijos šiaurėje iki Senegalo pietuose, Viduržemio jūroje (ypač vakarinėje dalyje ir Adrijos jūroje), Marmuro ir Juodojoje jūrose.

Ilgis ~20 cm (didžiausias 27 cm). Kūnas cilindriškas, kiek išgaubtu pilvu. Nugara žalia arba alyvinė, šonai auksiški, pilvas sidabriškas.

Europinės sardinės gyvena dideliais tuntais litoralės vandenyse. Dienomis laikosi 25–55, kartais iki 100 m gylyje, naktimis iškyla iki 10–35 m. Maitinasi daugiausia planktoniniais vėžiagyviais. Neršia žiemą arba ankstyvą pavasarį, labai vislios (padeda 50–60 tūkst. ikrų).

Europinė sardinė – svarbi verslinė žuvų rūšis. Parduodama konservuota, rūkyta, sūdyta, šviežia, šaldyta. Naudojamos kaip jaukas, žuvų miltų, pašarų gamyboje. Per metus pagaunama ~1 milijoną tonų europinių sardinių. Pagrindiniai tiekėjai – Marokas ir Ispanija.


Sardina pilchardus, arrainak.eus.png|Pagauta sardinė
Sardin from sardegna 1.jpg|Europinių sardinių laimikis
Sardines 03 beach Torre del Mar.JPG|Kepamos sardinės (andalūziškas patiekalas *espeto*)
Canned sardines with lemon.jpg|Sardinių konservai



## Šaltiniai
Geltonpelekis tunas

**Geltonpelekis tunas** (*Thunnus albacares*) – skumbrinių (*Scombridae*) šeimos tunų rūšis. Paplitusi pasaulio tropinėse ir subtropinėse jūrose (išskyrus Viduržemio jūrą), toli migruojanti rūšis.

Tai viena didžiausių tunų rūšių. Kūno ilgis vidutiniškai 150 cm, bet užauga ir iki 239 cm. Sveria iki 200 kg. Nugara tamsiai mėlyna, metališko blizgesio, šonai geltoni, pilvas sidabriškas. Per pilvą paprastai eina 20 neištisų, beveik vertikalių dryžių. Nugaros ir papilvės pelekai dideli, lenkti, geltoni.

Geltonpelekis tunas – pelaginė rūšis, gyvenanti atviruose vandenyse. Retai pasitaiko prie rifų. Laikosi tuntais su savos ir kitų rūšių žuvimis. Maitinasi žuvimis, vėžiagyviais, kalmarais. Rūšis jautri deguonies stygiui, todėl atogrąžose retai nusileidžia giliau 250 m. Neršia daugiausia vasarą. Ikrai ir mailius pelaginiai.

Geltonpelekis tunas – svarbi verslinė žuvis. Parduodamas šviežias, šaldytas, konservuotas, rūkytas. Labai vertinamas sašimių gamyboje. Per metus pagaunama ~1,5 mln. tonų geltonpelekių tunų. Pagrindiniai tiekėjai – Indonezija ir Meksika.


Thunnus albacares.png|Iliustracija
Yellowfin tuna diving.jpg|Geltonpelekis tunas, iššokęs virš vandens
Mozambique 02300 (5114695642).jpg|Geltonpelekių tunų laimikis Mozambike
Yellow fin Tuna Fish.jpg|Žvejas neša geltonpelekį tuną (Filipinai)


## Šaltiniai
Sandra Sysojeva

**Sandra Sysojeva** (g. 1983 m. lapkričio 8 d.) – Lietuvos dailiojo jojimo raitelė, kuri nuo 2024 m. dalyvauja po Lenkijos vėliava.

## Biografija
2021 m. pasaulio jaunų žirgų čempionate sportininkė užėmė 12-ą vietą.

Iki 2024 m. Sysojeva tarptautinėse varžybose dalyvavo po Lietuvos vėliava, bet vėliau pakeitė pilietybę į Lenkijos ir tapo šios šalies olimpinės rinktinės nare 2024 m. vasaros olimpinėse žaidynėse. Savo debiutinėse olimpinėse žaidynėse Sysojeva užėmė 15-ą vietą.

## Nuorodos
* FEI profilis

## Šaltiniai
Velžio tiltas

**Velžio tiltas** – kelių tiltas Panevėžio rajono savivaldybėje, kertantis Nevėžį plente  tarp priemiestinių Velžio ir Velželio gyvenviečių, apie 5 km į pietryčius nuo Panevėžio centro. Tiltas rekonstruotas, išplatintas, išsaugant dalį originalios patiltės konstrukcijos. Išlikusi natūrali upės vaga. 

Pirmieji tiltai Velžyje buvo pastatomi mediniai, netvirti. Kas pavasarį juos apsemdavo potvyniai, griaudavo lytys. 1924 m. ledonešis sugriovė medinį Velžio tiltą. Tiltą prižiūrėjo Panevėžio apskrities savivaldybė.

Senajame Vilniaus kelyje stovintis tiltas įvardijamas kaip vienas pirmųjų gelžbetoninių tiltų Panevėžio krašte – statytas 1927 m. (kitais duomenimis, 1930 m.)  pagal inžinieriaus Prano Markūno parengtą projektą. Tai penkių tarpatramių tiltas, sudarytas iš trijų tarpatramių su gembėmis galuose (3,60+10,50+12+10,50+3,60 m) konstrukcijų. Šio tilto perdanga monolitinė, rėminė, nekarpytoji. Perdangos briaunotoji plokštė su trimis išilginėmis sijomis: dviem pagrindinėmis ir viena pagalbine. Upės vagoje pastatyti du masyvūs taurai, krantuose tilto konstrukcija rėmėsi į atramas, sudarytas iš dviejų liaunų kolonų. Bendras statinio ilgis 40 m, plotis 5,6 m., aukštis 4,5 m. ir kainavo 58 850 Lt.

## Rekonstrukcija

Vėlesniais laikas palyginti siauras kelias ir jame stovintis tiltas nebetenkino augančio transporto srautų. Platinant kelią, 1960 m. Velžio tiltas buvo rekonstruotas dalyvaujant pačiam P. Markūnui. Šalia esamo tilto ant išplatintų atramų žemupio pusėje pristatyta paprastesnės konstrukcijos dalis – sijinis karpytasis gelžbetoninis tiltas. Aukštupio pusėje likusi rėminio–gembinio tilto dalis, atremta ant senųjų ramtų su lytlaužomis. Rekonstruojant važiuojamoji dalis išplatinta iki 9,04 m pločio. Naujoji tilto dalis pastatyta iš surenkamųjų gelžbetonio elementų, tapusi trijų tarpatramių (13,80+12+13,80 m). Ant tilto įrengtos dvi eismo juostos, abu šalitilčiai pėstiesiems, atskirti metaliniais atitvarais. Supilti platūs apsauginiai prietilčio pylimai, sutvirtinti betoninėmis plytelėmis.

Pastaraisiais metais rekonstruota tilto perdanga, nelikę buvusios rėminės–gembinės konstrukcijos. Panašios išlikusios po rekonstrukcijų Kumelionių, Anykščių tiltuose.


Velžio tiltas, aukštupys.jpeg|Plukdomų sąnašų telkinys prieš tiltą


## Šaltiniai

## Nuorodos

* Sąrašas:Tiltai per Nevėžį
Levaniškių Liepų gatvės tiltas

**Levaniškių Liepų gatvės tiltas** – kelio tiltas Anykščių rajone, Traupio seniūnijoje, Levaniškių kaime, nutiestas per Nevėžį. Stovi Liepų gatvės atkarpoje, jungiančioje kelius  (Topolių g.) ir  (Parko g.), maždaug pusiaukelėje tarp Raguvos ir Traupio. Naudojamas vietiniam susisiekimui.

Išlikęs originalių, tarpukario konstrukcijų tiltas, sujungęs Senųjų ir Naujųjų Levaniškių krantus. Į Kultūros vertybių registrą neįrašytas. Senieji Levaniškiai žinomi nuo XIX a. pradžios. Naujieji Levaniškiai kūrėsi XIX a. pabaigoje buvusio dvaro vietoje, kai valstiečiams buvo parduota dvaro žemė.

Gelžbetoninis tiltas tuometiniame Raguvos–Taujėnų vieškelyje, 190,9 km atstumu nuo Nevėžio žiočių, pastatytas 1932 m. pagal inžinieriaus Kazio Germano parengtą projektą. Dabartinis Raguvos kelias praeina už 150 m nuo šio tilto. Naują tiltą prižiūrėjo Panevėžio apskrities savivaldybė. Pagal hidrologo Stepono Kolupailos tarpukaryje pateiktus duomenis, Levaniškių tiltą pastatyti kainavo 12 000 Lt. Tilto konstrukcija rėminė, su konsolėmis. Pagrindinė anga tarp atramų 11,0 m ilgio. Bendras tilto ilgis su dviem konsolėmis po 4 m yra 19,0 m. Statinio plotis 5,7 m, aukštis virš upės lygio 3,0 m.

Šiuolaikinis tiltas kerta ištiesintą nesutvirtintą Nevėžio vagą. Ant jo paklota asfaltbetonio danga, nėra šalitilčių pėstiesiems. Tilto gabaritai ant važiuojamosios dalies kraštuose apriboti betoniniais bortais su apsauginėmis tvorelėmis.

## Šaltiniai

## Nuorodos

* Sąrašas:Tiltai per Nevėžį
* Panevėžio krašto tiltai *paneveziokrastas.pavb.lt*
Lašišos

**Lašišos** – lašišinių (*Salmonidae*) šeimai priklausančios žuvys. Paplitusios Atlanto, Ramiojo vandenyno šiaurinėse akvatorijose, Azovo, Juodosios, Kaspijos jūrų baseinuose.

## Biologija
Lašišos neršia upėse, rečiau pratakiuose šaltavandeniuose ežeruose. Veisimosi metu kinta kūno spalva ar forma, užsiriečia žiomenys. Daugumos rūšių Ramiojo vandenyno lašišos (*Oncorchynchus*) po neršto žūva. Jaunikliai upėse gyvena 1–3 m., paskui migruoja į jūrą. Kai kurių rūšių lašišų (pvz., paprastosios lašišos) dalis patinų pasilieka gyventi upėse, užauga iki 10 cm ilgio, subręsta ir neršia. Lašišos minta bestuburiais ir smulkiomis žuvimis.

## Žvejyba
Lašišos – svarbios verslinės žuvys. Dalis rūšių auginamos. 2010 m. pagauta ~1 mln. tonų lašišų, dar >2 mln. tonų užauginta žuvininkystės ūkiuose. Beveik visos (99 %) prekybai tiekiamos atlantinės lašišos būna užaugintos žuvininkystės ūkiuose, o dauguma Ramiojo vandenyno lašišų (>80 %) – sužvejotos. Pagrindiniai ūkiuose užaugintų lašišų tiekėjai yra Norvegija, Čilė, Škotija, Kanada, Farerų salos. Lašišų žuviena vertinama kaip sotus, maistingas, sveikas maistas. Joje daug baltymų, omega-3 riebalų rūgščių, vitamino D. Daugelio lašišų mėsa raudona arba oranžinė, riebi, tvirta. Lašiša parduodama šviežia, šaldyta, sūdyta, konservuota, rūkyta. Lašišos valgomos su sumuštiniais, sušiais, sašimiais, apkepais, sriubomis, taip pat kepta, troškinta ir kt. Taip pat valgomi lašišų ikrai iš riebalų gaminami žuvų taukai. Populiarus sportinės žūklės objektas (ypač, Šiaurės Amerikoje).

Lašišomis maitinasi rudieji lokiai, kurie jas gaudo neršto metu plaukiančias ir šokuojančias prieš upių srovę.

## Rūšys
Lašišų rūšys:
* paprastosios lašišos (*Salmo*)
** atlantinė lašiša (*Salmo salar*)
** šlakis (*Salmo trutta*)
** raudongalvė lašiša (*Salmo clarki*)
* rytinės lašišos (*Oncorhynchus*)
** kuprė (*Oncorhynchus gorbuscha*)
** keta (*Oncorhynchus keta*)
** karališkoji lašiša, čaviča (*Oncorhynchus tschawytscha*)
** japoninė lašiša (*Oncorhynchus masu*)
** didžioji lašiša (*Oncorhynchus kisutch*)
** raudonoji lašiša, nerka (*Oncorhynchus nerka*)
* upinės lašišos (*Hucho*)
** dunojinė lašiša (*Hucho hucho*)
** korėjinė lašiša (* Hucho ishikawai*)
** sachalininė lašiša (*Hucho perryi*)
** taimenis (*Hucho taimen*)
* lenokai (*Brachymystax*)


Grieg Seafood Fish Farm.jpg|Lašišų ūkis Kanadoje
Adult sockeye salmon encounter a waterfall on their way up river to spawn.jpg|Prieš srovę šokinėjančios lašišos
Лосось 02.jpg|Lašišos pjausniai
Caviar butterbrot.jpg|Sumuštiniai su lašišų ikrais


## Šaltiniai
Homeris (Aliaska)

**Homeris** () – miestas Jungtinėse Amerikos Valstijose, Aliaskos pietuose, Kenajaus pusiasalyje, Kačemako įlankos šiauriniame krante, apie 360 km į pietus nuo Ankoridžo. 2020 m. JAV gyventojų surašymo duomenimis, mieste gyveno 5 522 gyventojai. Miestas yra aplinkinio žemdirbystės regiono prekybos centras, yra daug akmens anglies rezervų. Miesto menininkų bendruomenė parduoda skulptūras, piešinius, keramikos gaminius. Yra koledžas. Kasmet vyksta sėjikinių paukščių festivalis, žiemos karnavalas. 

Miestas verčiasi turizmu, žvejyba. Dėl sugaunamų žuvų paltusų gausos, miestas vadinamas „Pasaulio paltusų sostine“ (). Netoliese esantis Kačemako įlankos valtijos parkas yra populiari poilsio vieta: galima plaukti valtimis bei kajakais, žvejoti, žygiuoti.

## Istorija
Prieš europiečių atkeliavimą apylinkėse gyveno inuitai, po to tanainai. Miestas kūrėsi aplink 1889 m. įkurtas akmens anglies kasyklas. Įkurtas 1895 m., pavadintas aukso ieškotojo Homerio Penoko garbei. XX a. pradžioje kalnakasyba mieste išnyko, susitelkta į žvejybą. 1964 m. Homeriui suteiktos miesto teisės, tais pačiais metais miestas nukentėjo nuo žemės drebėjimo.

## Gyventojai
2020 m. JAV gyventojų surašymo duomenimis, mieste gyveno 81,55 % baltųjų, 7,95 % mišrios rasės, 4,18 % indėnų, 4 % lotynoamerikiečių, 1,14 % azijiečių, 0,56 % afroamerikiečių, 0,36 % kitų rasių ir 0,25 % Ramiojo vandenyno salų kilmės gyventojų.

## Miestų partnerystė

*  Tešijas, Japonija


Homer Spit 2.jpg|Homerio nerija
Arriving at St John the Baptist Church, Homer.jpg|Bažnyčia
Waterfront businesses, Homer Alaska.jpg|Parduotuvės


## Šaltiniai
Europinė navaga

**Navaga** arba **europinė navaga** (*Eleginus navaga*) – menkinių (*Gadidae*) šeimos žuvų rūšis. Paplitusi Arkties vandenyno pakraščiuose nuo Kolos pusiasalio iki Obės įlankos. Įplaukia į apysūres upių žiotis.

Kūnas iki 47 cm ilgio, 700 g masės (dažniausiai sugaunamos 25–30 cm, 200–250 g). Nugara rusvai pilka, šonai šviesesni, dėmėti, pilvas balkšvas.

Telkiasi į didelius tuntus. Neršia 2–3 metais, žiemą ant žvyro ar smėlio. Patelė padeda 6000–90 000 ikrų per metus. Minta dugno bestuburiais, daugiausia žieduotosiomis kirmėlėmis ir žuvų jaunikliais. Gyvena iki 13 metų. Laikosi negiliai, šalia dugno drumzlių, netoli ledo ir kontinentinio šelfo.

Verslinė žuvis. Žvejojama daugiausia Baltosios jūros įlankose.

## Šaltiniai
Tarpučių tiltas

**Tarpučių tiltas**, dar vadinamas ***Vilkaviškio gatvės tiltu*** – automobilių transporto tiltas Marijampolėje, nutiestas per Šešupę, stovintis Vilkaviškio gatvėje, kurios tęsinys – kelias . Jungia Tarpučių gyvenamąjį mikrorajoną su miesto centru. Centro pusėje nuo tilto ant gatvės paklotas grindinys, šalia plyti Poezijos parkas, Rygiškių Jono gimnazijos stadionas.

Šiuolaikiniame tilte šalia sijinių konstrukcijų išlikę tarpukario laikotarpiu suprojektuotų monolitinių nekarpytųjų konstrukcijų elementų.  

## Istorija

Marijampolės tiltų istorija tiesiogiai siejasi su Sankt Peterburgo–Varšuvos trakto Kauno-Kalvarijos atkarpos ir jos atšakos, jungiančios Marijampolę su Rytų Prūsija, tiesimu 1820–1829 m. Tų laikų kelias per Šešupę į Vilkaviškį ėjo šiauriau nuo esamo tilto, už Marijampolės evengelikų liuteronų bažnyčios. Po kurio laiko plentas į Vilkaviškį per Marijampolę buvo nutiestas dabartine trasa. XIX a. antros pusės planuose ir žemėlapiuose jau buvo pažymėta Tarpučių tilto vieta. Jis buvo medinis, per sezoninius potvynius nuolat kėlęs rūpesčių mieto gyventojams, nes buvo apgadinamas arba ir sugriaunamas, reikalavęs nuolatinių remontų. 

Gelžbetoninis tiltas per Šešupę kelyje Marijampolė-Kybartai pastatytas 1925–1926 m. vietoje čia stovėjusio medinio tilto. Pasirinktas Kauno inžinieriaus, modernių gelžbetonio konstrukcijų specialisto Prano Markūno projektas. Statinys iškilo trijų tarpatramių (16, 17 ir 16 m), bendro 68 m ilgio. Monolitiniai masyvūs tilto taurai ir ramtai pastatyti ant polių, važiuojamosios dalies plotis 6 m. Trūkstant vietos specialistų, tiltą statė daugiausia užsieniečiai: darbams vadovavo vokiečiai, dailidėmis dirbo rusai, betonuotojais – danai, talkino estai. Vienas lietuvis tvarkė darbo apskaitos tabelius. Pavojingiausius darbus dirbo kaliniai ir kareiviai. 

Naujasis tiltas išstovėjo 19 metų. 1944 m. besitraukdama vokiečių kariuomenė jį susprogdino. Po II pasaulinio karo buvo atstatytas senųjų formų tiltas. Tilto perdangą sudarė penkios išilginės nekarpytosios gelžbetoninės sijos, 1,50 m nutolusios viena nuo kitos, važiuojamosios dalies plotis 6 m.

Išaugus eismo intensyvumui, tiltas buvo praplatintas. Prie senojo tilto perdangoje buvusių penkių sijų pristatytoje naujoje dalyje sumontuotos keturios sijos, padėtos ant išplatintų atramų.

2020 m. atliktas kapitalinis tilto remontas. Ekspertai buvo nustatę, kad tilto konstrukcijos susidėvėjusios. Darbų metu sutvirtinti prietilčių šlaitai, suremontuotos abejų tilto dalių atramos ir perdangos, įrengtos naujos šalitilčių konstrukcijos. Važiuojamoji dalis išliko tokio pat pločio, su dviem eismo juostomis po 3,5 m. Praplatėjo pėstiesiems ir dviratininkams skirti takai. Bendras tilto plotis tapo beveik 15 m.

## Šaltiniai
Paltusai

**Paltusai** – žuvys, priklausančios rombinių plekšnių (*Bothidae*) ir plekšninių (*Pleuronectidae*) šeimoms. Paplitę Atlanto ir Ramiojo vandenyno šiaurinėje dalyje.

Kūnas pailgesnis negu kitų plekšninių, kaukolė ne tokia asimetriška. Paltusai užauga labai stambūs – iki 5 m ilgio, sveria iki 300 kg (atlantinis paltusas). Gyvena prie vandenyno dugno, iki 1600 m gylio. Vislumas 1–3,5 mln. ikrų. Plėšrūs, minta kitomis žuvimis, krabais.

Paltusai – svarbus verslinės žvejybos objektas. Žuvienoje gausu baltymų, fosforo, seleno, vitamino D, B grupės vitaminų. Paltusai parduodami daugiausia kaip filė, valgomi virti, kepti, rečiau rūkyti. Žvejojami daugiausia Aliaskoje, Kanadoje, Grenlandijoje, Rusijos Tolimuosiuose Rytuose.

## Rūšys
* kairiaakiai paltusai (*Hippoglossina*)
** dėmėtasis kairiaakis paltusas (*Hippoglossina bollmani*)
** Peru kairiaakis paltusas (*Hippoglossina macrops*)
* strėliadančiai paltusai (*Atheresthes*)
** amerikinis strėliadantis paltusas (*Atheresthes stomias*)
** azijinis strėliadantis paltusas (*Atheresthes evermanni*)
* paprastieji paltusai (*Hippoglossus*)
** atlantinis paltusas (*Hippoglossus hippoglossus*)
** Ramiojo vandenyno paltusas (*Hippoglossus stenolepis*)
* juodieji paltusai (*Reinhardtius*)
** juodasis paltusas (*Reinhardtius hippoglossoides*)
* paltusai verasperiai (*Verasper*)
** dėmėtasis paltusas (*Verasper variegatus*)
** dryžapelekis paltusas (*Verasper moseri*)


Fletan-du-groenland-tete.jpg|Juodojo paltuso galva
Halibut Processing.jpg|Paltusų laimikio dorojimas Aliaskoje
Alaska 2007 071.jpg|Paltusų laimikiai Aliaskoje
Steamed Halibut.jpg|Garuose virtas paltusas


## Šaltiniai
Gabija Dilytė

**Gabija Dilytė** (g. 2003 m. rugsėjo 9 d. Kavarske) – Lietuvos imtynininkė, kuri specializuojasi laisvo stiliaus imtynėse. Olimpinės rinktinės narė.

## Biografija
Sportininkė pradėjo sportuoti 2012 m. Treneris - Aivararas Kaselis.

2024 m. pelnė vardinį pakvietimą į 2024 m. vasaros olimpines žaidynes ir tapo pirmąja Lietuvos moterimi imtynininke olimpinėse žaidynėse.

### Pasiekimai
* 2021 m. pasaulio čempionatas – 20 vieta
* 2022 m. Europos iki 23 m. čempionatas – 
* 2023 m. Europos čempionatas – 8 vieta
* 2023 m. pasaulio iki 23 m. čempionatas – 13 vieta
* 2023 m. pasaulio čempionatas – 22 vieta
* 2024 m. Europos čempionatas – 11 vieta
* 2024 m. Europos iki 23 m. čempionatas – 5 vieta

## Šaltiniai

## Nuorodos
* UWW svetainėje
Kuvšinovas

**Kuvšinovas** () – miestas Rusijoje, Tverės srityje, 120 km į vakarus nuo Tverės, prie Osugos upės. Rajono centras. Geležinkelio stotis prie Toržoko–Soblago linijos, praeina Toržoko–Ostaškovo plentas. Popieriaus ir kartono pramonė. Ant Osugos intako Negočios sudarytas tvenkinys.

2020 m. 90,3 % miesto gyventojų buvo rusai, 1,11 % – tadžikai, 0,44 % – armėnai.

## Istorija
1624 m. prie Osugos ir Negočios santakos minimas Kamenojės kaimas. 1799 m. grafas Musinas-Puškinas čia atidarė popieriaus fabriką. 1869 m. jį įsigijo pirklys iš Maskvos M. Kuvšinovas, pagal kurį pradėta vadinti ir gyvenvietė. Miestas nuo 1938 m.

## Šaltiniai
Kudalūras

**Kudalūras** (, , ) – miestas Indijos pietryčiuose, Tamilnado valstijoje, į pietus nuo Pondičerio, Koromandelio krante, prie Bengalijos įlankos ir Gadilamo upės žiočių. Svarbus prekybinis (išvežami žemės riešutai, kopra, cukrus, ryžiai) ir žvejybos uostas. Tekstilės, maisto (cukraus, aliejaus) pramonė. Apylinkėse gaunama druska. Kudalūre veikia valstijos universiteto filialas. Yra Šv. Dovydo fortas (1600 m.). Geležinkelio stotis. Plentai į Pondičerį, Čidambaramą, Tiruvanamalajų, Virudhačalamą.

2011 m. 89,1 % miesto gyventojų buvo hinduistai, 6,1 % – musulmonai, beveik 4 % – krikščionys, 0,3 % – džainai.

## Istorija
Kudalūras nuo seno buvo svarbus uostas. XVII a. pr. britai pastatė Šv. Dovydo fortą – svarbų tašką, iš kurio valdė prekybą pietų Indijoje. XVII a. fortą kelis kartus buvo užėmę prancūzai.

## Šaltiniai
Karalienės Aleksandros kalnagūbris

**Karalienės Aleksandros kalnagūbris** – kalnų grandinė Antarktidoje, Transantarktinių kalnų masyve. Ilgis apie 200 km. Kalnai iškyla virš ledo dangos ir sudaro kūgiškas viršūnes. Aukštis iki 4530 m (Kerkpatriko kalnas). Iš vakarų kalnus riboja Birdmoro ledynas.

Kalnagūbrį 1908 m. atrado Ernesto Šakltono ekspedicija ir pavadino Anglijos karalienės Aleksandros garbei.

## Šaltiniai
Mindaugas Venckaitis

**Mindaugas Venckaitis** (g. 2001 m. rugsėjo 17 d. Tauragėje) – Lietuvos imtynininkas, kuris specializuojasi graikų-romėnų imtynėse. Olimpinės rinktinės narys.

## Biografija
Sportininkas pradėjo sportuoti 2011 m.

2024 m. iškovojo vardinį pakvietimą į 2024 m. vasaros olimpines žaidynes.

### Pasiekimai
* 2021 m. Europos jaunimo čempionatas – 9 vieta
* 2022 m. pasaulio iki 23 m. čempionatas – 17 vieta
* 2023 m. Europos iki 23 m. čempionatas – 5 vieta
* 2023 m. Europos čempionatas – 11 vieta
* 2023 m. pasaulio čempionatas – 5 vieta

## Šaltiniai

## Nuorodos
* UWW svetainėje
Kvinana

**Kvinana** () – miestas Australijoje, Vakarų Australijos valstijos pietvakariuose, 38 km į pietus nuo Perto, jo aglomeracijoje. Uostas prie Indijos vandenyno. Geležinkelių mazgas, plentai į Pertą, Mandūrą, Rokingamą. Naftos perdirbimas, laivų statyba, nikelio, geležies, plieno lydymas, aliuminio gavyba iš boksito, titano oksido sodrinimas, azoto trąšų, cemento gamyba. Į rytus nuo miesto yra aliuminio rūdų telkiniai. Pietiniame Kvinanos pakraštyje yra Ledos gamtos rezervatas.

## Istorija
Kvinana sudaryta 1954 m., atskyrus ją nuo Rokingamo.

## Šaltiniai
Šiaurės Nuokalnių rajonas

**Šiaurės Nuokalnių rajonas** () – rajonas Jungtinėse Amerikos Valstijose, Aliaskos šiaurėje, Šiaurės Nuokalnių regione. Šiauriausias apygardai prilygstantis administracinis vienetas visoje šalyje. Pagal 2020 m. JAV gyventojų surašymo duomenis, rajone gyveno 11 031 žmonės. Rajono būstinė įsikūrusi Utkiagvike. 

## Istorija
Įkurtas 1972 m., pavadintas pagal Šiaurės Nuokalnes, į kurių teritoriją rajonas įeina. 1982 m. Šiaurės Nuokalnių rajono valdžia buvo viena pirmųjų, naudojanti geografinę informacinę sistemą (GIS) sprendimų vykdymo procesuose.

## Geografija
Visas rajonas yra į šiaurę nuo šiaurės poliaračio. Rajoną skalauja Arkties vandenynui priklausančios Čiukčių bei Boforto jūros. Ribojasi su Jukono-Kojukuko apskaitine apyrube, Šiaurės Vakarų Arktikos rajonu bei Jukonu Kanadoje. Rajonas pagal plotą nusileidžia tik Jukono-Kojukuko apskaitinei apyrubei, tačiau ji neturi apygardai prilygstančios valdžios, todėl Šiaurės Nuokalnių rajonas yra pagal plotą didžiausias apygardos lygio administracinis vienetas šalyje. Rajonas yra panašaus ploto, kaip Mičigano valstija.

## Gyventojai
2020 m. JAV gyventojų surašymo duomenimis, rajone gyveno 51,49 % indėnų, 26,87 % baltųjų, 6,28 % mišrios rasės, 5,77 % azijiečių, 4,97 % lotynoamerikiečių, 2,91 % Ramiojo vandenyno salų, 1,44 % afroamerikiečių ir 0,27 % kitų rasių kilmės gyventojų.


Vaizdas:Ice Cross Island Nygren.jpg|Kroso sala
Vaizdas:Caribou imported from iNaturalist photo 111614137 on 31 December 2023.jpg|Šiaurinis elnias į šiaurę nuo Jukono upės
Vaizdas:Camp along Utukok River.jpg|Utukokas
Vaizdas:Arctic National Wildlife Refuge.jpg|Arkties nacionalinis gamtos rezervatas
Vaizdas:Area near the Jago River in Alaska.jpg|Džago upės apylinkės
Vaizdas:Mountain bowl in Noatak area.jpg|Kalnai Noatako gyvenvietės apykinkėse
Vaizdas:Point Barrow Refuge Station 2012.JPG|*Point Barrow Refuge Station*


## Šaltiniai
Fula (sala)

**Fula** () – sala Jungtinėje Karalystėje, Škotijoje, pačiuose Šetlando salyno vakaruose, nutolusi 26 km į pietvakarius nuo Meinlando salos. Plotas – 12,7 km². Sala 4 km ilgio, 6 km pločio. Krantai aukšti, skardingi, 150–365 m aukščio. Pati Fulos sala iškyla iki 418 m (Snoigo k.). 3 km į rytus nuo salos negiliai po vandeniu stūkso Šalds o Fulos (*"Shaalds o' Foula*) rifai. Klifuose peri gausios jūrinių paukščių kolonijos, čia yra gausiausia didžiųjų plėšikų populiacija Britanijoje.

2011 m. Fuloje gyveno 38 žmonės. Jie susitelkę Hametuno ir Hamo kaimuose. Verčiamasi avininkyste, žvejyba, turizmu. Yra presbiterijonų koplyčia, švyturys. Fula dažnai įvardijama kaip atokiausia gyvenama vieta Jungtinėje Karalystėje. Į salą skrenda 12 keleivių gabenantis lėktuvas iš Tingvalo netoli Lerviko (yra Fulos oro uostas). Taip pat plaukia keltas iš Volso.

Salos pavadinimas kildinamas iš sen. skandinavų žodžio *Fugley* „paukščių sala“. Fula apgyvendinta prieš 5000 metų, rasta priešistorinių akmenų ratų liekanų. 1720 m. daugelį salos gyventojų pražudė raupų epidemija (dėl izoliacijos jie neturėjo imuniteto). 1752 m. Fulos gyventojai neperėjo prie Grigaliaus kalendoriaus ir ligšiol švenčia religines šventes pagal Julijaus kalendorių. Iki pat XIX a. pr. Fuloje tebevartota nornų kalba, giminiška senajai skandinavų kalbai.


Former post office, Foula - geograph.org.uk - 3553344.jpg|Buvęs pašto skyrius
Ham Foula.jpg|Hamo gyvenvietė
Noup, Foula.jpg|Pakrantės skardžiai
South and North Harrier Crofts, Foula - geograph.org.uk - 5128192.jpg|Fulos kraštovaizdis


## Šaltiniai
Sangrąžinis veiksmažodis

**Sangrąžinis veiksmažodis**, arba **refleksyvas** (  **sie* > *si*. Priaugdama prie akūtinių galūnių dalelytė *si* jas apsaugojo nuo trumpėjimo: *suk*'ù** – suk**úo**si, suk**ì** – suk**íe**si, sùkam**e** – sùkam**ė**s, sùkat**e** – sùkat**ė*'s*.

Sangrąžiniai veiksmažodžiai nuo savo nesangrąžinių formų dažniausiai skiriasi šiomis reikšmėmis: rodo, kad veiksmas nukreiptas į subjektą arba yra juo apribotas (vadinamieji subjektiniai refleksyvai, pavyzdžiui, *praũsia* – *praũsiasi*, *kẽlia* – *kẽliasi*), išreiškia tarpusavio veiksmą (*bãra* – *bãrasi*, *bučiúoja* – *bučiúojasi*), žymi subjekto naudai vykstantį veiksmą (vadinamieji tranzityviniai (vartojami su galininku) relfeksyvai, pavyzdžiui, *nẽša* – *nẽšasi*, *per̃ka* – *per̃kasi*), veiksmo objektą keičia subjektu ir išreiškia savaimiškumą (vadinamieji objektiniai refleksyvai, pavyzdžiui, *kartója* – *kartójasi*, *keĩčia* – *keĩčiasi*). Dalis sangrąžinių veiksmažodžių iš viso neturi nesangrąžinių formų (vadinamieji *reflexiva tantum*: *džiaũgiasi*, *juõkiasi*, *el̃giasi* ir t. t.).

Lietuvių kalbos priešdėliniuose veiksmažodžiuose sangrąžos dalelytė *si* įsiterpia po priešdėlio (*nusipraũsia*, *pasibučiúoja*). Tokia vartosena senoviška (žr. „Vakernagelio dėsnis“). Lietuvių kalboje sangrąžinės gali būti ne tik asmenuojamosios, bet ir neasmenuojamosios veiksmažodžio formos: dalyviai (*besibučiúojantis*, *el̃giamasi*), padalyviai (*kartójantis*, *besikartójant*), pusdalyviai (*juõkdamasis*), reikiamybės dalyviai (*apsisprę́stina*), bendratis (*sùktis*), tarmių siekinys (*jìs nuė̃jo <u>skùstųsi</u>*). Sagrąžiniai gali būti ir iš sangrąžinių veiksmažodžių išvesti daiktavardžiai (*kreipìmasis*, *apsikeitìmas*).

## Išnašos
Paprastoji stauridė

**Paprastoji stauridė** arba tiesiog **stauridė** (*Trachurus trachurus*) – stauridinių (*Carangidae*) šeimos žuvų rūšis. Paplitusi Atlanto vandenyno rytinėje dalyje – palei vakarinius Afrikos krantus (nuo Madeiros, Gibraltaro sąsiaurio iki Pietų Afrikos Respublikos, taip pat Viduržemio, Šiaurės, Norvegijos jūrose, Biskajos įlankoje, iki pat Islandijos. Baltijos jūroje sugaunama retai, dažniausiai vakarinėje dalyje.

Stauridės kūno ilgis 30–50 cm (didžiausias – 70 cm), masė 400–500 g (didžiausia – 2 kg). Išilgai kūno šoninės linijos tęsiasi išlenkta kaulinių plokštelių juosta. Uodeginis stiebelis plonas ilgas. Nugara melsva, šonai ir pilvas balsvi.

Stauridės gyvena pelagialėje dideliais tuntais. Minta zooplanktonu, zoobentosu ir smulkiomis žuvimis. Neršia iki 140 000 pelaginių ikrų.

Svarbi verslinė žuvų rūšis. Parduodama šviežia, rūkyta, konservuota, šaldyta. Dėl mažėjančios populiacijos įtraukta į jautrių rūšių sąrašą. 1999 m. pagauta 322 tūkst. tonų stauridžių, vėliau laimikiai mažėjo (iki 200 tūkst. t.). Pagrindiniai tiekėjai – Nyderlandai ir Airija.

Žodis *staurìdė* – skolinys iš , ten patekęs iš . Toliau žodis kilęs iš , kuris reiškė tiek šią žuvį, tiek driežą (greičiausiai analogija dėl spalvos).


D. Marcus Elieser Bloch's, ausübenden Arztes zu Berlin Ökonomische Naturgeschichte der Fische Deutschlands - mit sieben und dreyssig Kupfertafeln nach Originalen (1783) (20794777400).jpg|Iliustracija
Trachurus trachurus (catch).jpg|Stauridžių laimikis
Chicharros en escabeche.jpg|Stauridžių konservai
Jurel a la plancha con pimientos.jpg|Kepta stauridė


## Šaltiniai
Kazachijos futbolo lygos taurė

**Kazachijos futbolo lygos taurė** – Kazachijos futbolo turnyras, kuriame žaidžia stipriausio diviziono komandos.

## Istorija

Turnyras įsteigtas 2024 m., jo rėmėju tapo „1XBET“ kompanija, įsteigusi brangius prizus. Iš pradžių turnyras vyksta 4 grupėse, kurių nugalėtojai žengia į pusfinalį ir tęsia kovą dėl taurės.

## Finalai

|-
|  || FK Astana || Zenis Astana || 2-0 (prat.)
|}

## Šaltiniai

## Nuorodos
* League Cup (Qfl.kz)
* League Cup (Flashscore.com)
* Kazakhstan League Cup (Soccerway.com)
Latvijos futbolo supertaurė

**Latvijos futbolo supertaurė** () – trofėjus, dėl kurio varžosi Latvijos futbolo čempionai ir taurės laimėtojai.

## Istorija

Taurė įsteigta 2013 m., po metų turnyro atsisakyta, bet 2024 m. jis vėl sugrąžintas.

## Finalai

|-
|  || Daugava Daugavpils || Skonto Riga || 4-1
|-
| 2014–2023 m. || colspan=3 | Nevyko
|-
|  || FC Riga || RFS Riga || 1-1 (baud. 5-4)
|-
|  || RFS Riga || FC Riga || 3–1
|-
|  || Riga FC || FK Auda || 4–1
|}

## Nuorodos
* 
* Latvia Super Cup (Flashscore.com)
Danijos futbolo lygos taurė

**Danijos futbolo lygos taurė** () – Danijos futbolo turnyras, kuriame žaisdavo stipriausio diviziono komandos.

## Istorija

Turnyras rengtas nuo 1983 m. iki 2006 m. su pertraukomis, buvo vadinamas pagal rėmėjus.

2005 m. turnyras surengtas tarp čempionatą ir taurę laimėjusios Brondby IF, antrąją vietą čempionate užėmusios FC Kobenhavn ir taurės finale pralaimėjusios Midtjylland Herning komandų. Visos trejos rungtynės tarp komandų vyko tą pačią dieną, bet jos truko po 45 minutes (t. y. visos komandos sužaidė iš viso po 90 minučių). Turnyrą laimėjo Brondby IF. 2006 m. vėl vyko toks pats turnyras, tačiau taip pat ir visų aukščiausiosios lygos komandų turnyras *Viasat Cup*.

## Finalai

|-
|  || SGI Jyderup || BK Koge || 1-0
|-
|  || IF Brondby || AGF Arhus || 1-0
|-
|  || FS Ikast || B1901 Nykobing || 7-0
|-
| 1986–1995 m. || colspan=3 | Nevyko
|-
|  || FC Kobenhavn || OB Odense ||
|-
| 1997–2004 m. || colspan=3 | Nevyko
|-
|  || IF Brondby || Midtjylland Herning || Grupės turnyras
|-
|  || Nordsjaelland Farum || BK Alborg || 3-1
|-
|  || IF Brondby || FC Kobenhavn || Grupės turnyras
|}

## Nuorodos
* Samtlige Super Cup / Liga Cup-vindere fra Danmark (Foot.dk)
* Denmark - List of Super Cup Finals (Rsssf.org)
* Viasat Cup (Soccerway.com)
Paidės apgultis

**Paidės (Veisenšteino) apgultis** (, , ) – nuo 1602 m. gegužės 31 d. iki rugsėjo 30 d. (kituose šaltiniuose – iki rugsėjo 21 d.), vykusios Abiejų Tautų Respublikos ir Švedijos karalystės kariuomenių kautynės dėl Paidės (Weissenstein) tvirtovės, 1600-1611 m. ATR-Švedijos karo mūšis, pasibaigęs ATR pajėgų pergale.

Praėjus dviem savaitėms po Fellino (dab. Viljandis) užėmimo, didysis karūnos (Lenkijos) etmono Jano Zamoiskio vadovaujama apie 2 tūkst. karių Lenkijos ir Lietuvos kariuomenė apgulė Veisenšteiną (dab. Paidė, Estija). Centrinėje Estijos dalyje esantis Visenštainas buvo svarbus transporto mazgas, kurį kontroliuoti siekė tiek ATR, tiek ir Švedija. Tarp pelkių įkurta kryžiuočių laikais statyta pilis buvo gerai ginkluota artilerija, ją gynė apie 700 karių, vietinių valstiečių ir miestiečių. Visas Veisenšteino miestas buvo apjuostas sienomis su kampose stovėjusiais 30 metrų bokštais, papildomai įtvirtintas aukštais bastionais.

## Apsiaustis
Operacijos pradžia buvo sudėtinga, nes puolančiųjų artilerija nesugebėjo pralaužti galingų bastionų. Apsiaustį ATR kariuomenė pradėjo nuo pilnos miesto blokados. Švedijos pajėgos tikėjosi gauti paramą iš nuo Revelio (Talino) turėjusių atvyti dalinių. Siekdamas neleisti susijungti švedų pajėgoms, Zamoiskis prie Talino pasiuntė Stanislovo Žolkievskio vadovaujamas pajėgas, kurios birželio 30 d. Revalio mūšyje sumušė švedus. Šis pralaimėjimas sunaikino Veisenšteino gynėjų viltis sulaukti pagalbos.

Rugpjūčio 7 d. prie apsiautėjų prisijungė ilgai laukti pėstininkų daliniai. Tik šiems atvykus ATR pajėgos pradėjo statyti apgulties įtvirtinimus. Apgultį apsunkino smarkios liūtys, kurios apylinkes pavertė dideliu liūnu. Pradėjo plisti ligos.

ATR pajėgoms pasisekė sugauti švedų kareivį, kuris atskleidė, kad tvirtovės šiaurinė siena buvo gerokai susilpnėjusi. Zamoiskis nedelsdamas įsakė šiaurinėje tvirtovės pusėje, dengiamoje pelkių pastatyti medinę platformą artilerijai. Švedai, pastebėję galimą pavojų, apšaudė statomą platformą, ATR pajėgos, siekdamos pridengti statybvą, atsakė ugnimi. Rezultatas buvo įnirtingas artilerijos mūšis. Naktį iš rugsėjo 26 į 27 d. ant platformos buvo pastatyti keturi sunkieji pabūklai. Kitą rytą prasidėjo ATR artilerijos apšaudymas, po keleto valandų pasibaigęs didžiule tvirtovės sienos griūtimi.

Švedai, suvokdami savo padėties beviltiškumą, rugsėjo 30 d. kapituliavo. Estiškuose šaltiniuose mūšio pabaiga kartais nurodoma rugsėjo 21 d.

## Bibliografija

* (PL) Podhorodecki, Leszek, „Rapier i koncerz“, Warszawa 1985, 
* (EE) Paide linna kujunemine . Weissenstein.ee
* (EN) Swedish Polish War 1600 to 1609, Polish Renaissance Warfare

## Išnašos
Guilherme Pires

**Giljermė Pirešas Karvaljas** (*Guilherme Pires Carvalho*; g. 2002 m. gegužės 23 d.) – futbolininkas iš Brazilijos, puolėjas.

## Karjera
Futbolininko karjerą pradėjo gimtinėje. Atstovavo Vila Nova FC. 2024 m. pirmoje pusėje priklausė EC São Bernardo (Brazilija).

### FK Transinvest
Nuo 2024 m. liepos mėn. rungtyniavo Lietuvoje. Atstovavo Vilniaus rajono „Transinvest“ klubui.

2024 m. liepos 20 d. debiutavo A lygos rungtynėse prieš FK Sūduva. Susitikimas baigėsi lygiosiomis 2-2.

Po sezono pabaigos sugrįžo į Braziliją.

## Statistika
; A lygos statistika

Spalvų reikšmės:
:  Ekipa žaidė A lygoje;

## Laimėjimai
; su Vilniaus rajono „Transinvest“
: TBA

## Išnašos

## Nuorodos
* alyga.lt svetainė 
* SOCCERWAY 
* Transfermarkt 
* lietuvosfutbolas.lt
* Globalsportsarchive
The Death of Slim Shady (Coup de Grâce)

**The Death of Slim Shady (Coup de Grâce)** – dvyliktasis amerikiečių reperio Eminem studijinis albumas, išleistas 2024 m. liepos 12 d. Jam pristatyti išleisti trys singlai: „Houdini“, „Tobey“ ir „Somebody Save Me“.

Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. Per pirmąją savaitę JAV parduota per 281 tūkstantis kopijų ir jis debiutavo pirmojoje „Billboard 200“ reitingo vietoje, tampant vienuoliktuoju atlikėjo įrašu, pasiekusiu šią viršūnę. Jungtinėje Karalystėje per pirmąją savaitę parduota 45 tūkstančiai kopijų, taip pat debiutuojant pirmojoje albumų reitingo vietoje ir tampant vienuoliktuoju atlikėjo įrašu, pasiekusiu šią viršūnę. Lietuvoje „The Death of Slim Shady (Coup de Grâce)“ pasiekė ketvirtąją reitingo vietą.

## Dainų sąrašas

## Dainų sąrašas
**Muzikantai**
* Eminem – vokalas
* Luis Resto – klavišiniai 
* Sly Pyper – papildomas vokalas 
* Dem Jointz – gitara, klavišiniai 
* Steve King – gitara 
* Curt Chambers – bosinė gitara, gitara 
* R Palmer – balsas 
* Bizarre – papildomas vokalas 
* Traci Nelson – papildomas vokalas 
* Teeba – bosinė gitara 
* JRGotTheHits – būgnai 
* Cocoa Sarai – papildomas vokalas 
* David „Preach“ Balfour – klavišiniai 
* Steve Miller – papildomas vokalas 
* Devin Scillian – balsas 
* Kimberly Gill – balsas 

**Techninis personalas**
* Brian „Big Bass“ Gardner – garso dizainas
* Mike Strange – garso suvedimas , garso inžinerija 
* Steve King – garso suvedimas 
* Dr. Dre – garso suvedimas 
* DJ Premier - garso inžinerija 
* Tony Campana – garso inžinerija
* Dem Jointz – garso inžinerija 
* Don Cannon – garso inžinerija 
* Quentin „Q“ Gilkey – garso inžinerija 
* Fredwreck – garso inžinerija 
* Lola Romero – garso inžinerija 
* James Johnson – garso inžinerija 
* Milan Becker – garso inžinerija 
* Tom Kahre – garso inžinerija 
* Jeffery „Champ“ Massey – garso inžinerijos pagalba 
* Jeremy Zumo Kollie – garso inžinerijos pagalba 
* Vic Luevanos – garso inžinerijos pagalba 

## Išnašos
Namibia Correctional Service FC

**Namibia Correctional Service** – Namibijos futbolo klubas, įsikūręs Ondangvoje.

## Istorija
Kitados rungtyniavo nacionaliniuose čempionatuose, Namibijos Premjer lygoje.

2023–2024 m. sezone tapo Pirmojo diviziono nugalėtojais Pietiniame regione ir pateko į pajėgiausią divizioną.

## Pasiekimai
;  **[[Namibia Premiership]] (I)**
: Čempionai: –

## Sezonai
; Pastarųjų metų sezonai.

## Spalvinė gama

## Apranga
;Sportinių aprangų gamos pokyčiai:
* Namuose rungtyniauja tradicine apranga.

## Išnašos

## Nuorodos
* [ Oficiali klubo svetainė]
* [ SOCCERWAY]
* [ FLASHSCORE]
* [ Transfermarkt]
* Globalsportsarchive
Mindaugo žygis į Liubliną

**Mindaugo žygis į Liubliną** – 1255 m. įvykęs Lietuvos karalystės kariuomenės žygis į Mazovijos žemę, kurio metu buvo sudegintas Liublino miestas.

Mūšis minimas Jono Dlugošo kronikoje. Aprašytas trumpai, kaip žinutė, jog pats Mindaugas 1255 m. sudegino Liublino miestą, nusiaubė jo apylinkes ir išsivedė iš jų daug belaisvių.

Istorikai yra reiškę abejonių dėl šios žinios, būtent dėl Mindaugo ar jam pavaldžių lietuvių dalyvavimo. Lenkų istoriografijoje paprastai aiškinama, kad tai galėjęs būti kokių nors Mindaugo valdžios nepripažinusių lietuvių darbas. Tačiau šie aiškinimai laikytini nepakankamais ir labiau tikėtina hipotezė, kad tai buvo būtent Mindaugo žygis.

Liublinas tuo metu buvo Krokuvos ir Sandomiežo kunigaikščio Boleslovo Droviojo valdžioje. Pastarasis tuo metu buvo ėmęsis aktyvių veiksmų, nukreiptų prieš Lietuvą. Tuo tikslu jis užmezgė ryšius su Tamplierių ordinu, jam aktyviai talkino ir pranciškonas Baltramiejus Prahiškis, ėmęsis organizuoti nuo Vokiečių ordino nepriklausomą kryžiaus žygį prieš lietuvius ir sūduvius. Atitinkamai, lietuvių žygis laikytinas būtent šio konflikto dalimi.

## Literatūra

* (LT) Baranauskas, Tomas, Lietuvių karo žygiai į Lenkiją Mindaugo laikais , Lietuvos aidas, 2024.06.19.
* (PL) Moneta, Marcin, Litewska pożoga – czyli o największym wrogu średniowiecznej Polski, ciekawostkihistoryczne.pl
* (PL) Szczygieł, *W dobie przedlokacyjnej i Lokacja na prawie niemieckim i jego rozwój do końca XVI wieku*, // Radzik,  Szczygieł, *Lublin: dzieje miasta. Tom 1, Od VI do końca XVIII wieku*, t. 1, Lublin: Tylda, 2008, , OCLC 706988461

## Išnašos
Paloma Faith

**Paloma Feit Blomfild** (*Paloma Faith Blomfield*, g. 1981 m. liepos 21 d.) – anglų atlikėja, dainų autorė ir aktorė. Karjerą pradėjo 2007 m., o jau sekančiais metais pasirašė kontraktą su „Epic Records“ įrašų kompanija. Debiutinis atlikėjos albumas „Do You Want the Truth or Something Beautiful?“ išleistas 2009 m. rugsėjį. 2024 m. duomenimis, Paloma Faith yra išleidusi šešis studijinius albumus, iš kurių naujausiasis, „The Glorification of Sadness“, išleistas 2024 m. vasarį.

## Diskografija
* *Do You Want the Truth or Something Beautiful?* (2009)
* *Fall to Grace* (2012)
* *A Perfect Contradiction* (2014)
* *[[The Architect]]* (2017)
* *Infinite Things* (2020)
* *The Glorification of Sadness* (2024)

## Išnašos

## Nuorodos
* 
*
CD São Salvador

**Clube Desportivo São Salvador do Kongo**, o sutrumpintai **CD São Salvador** bei **São Salvador** – Angolos futbolo klubas, įkurtas San Salvadore. Rungtyniavo nacionalinėje futbolo lygoje (Girabola).

## Istorija
Nuo 2023–2024 m. sezono rungtyniavo Girabola. Debiutantai užėmė vienuoliktą vietą. 2024–2025 m. sezone buvo šešti.

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

; Aprangos gamintojai:  Joma (nežinomi metai)

## Garsesni žaidėjai
; Žaidėjai, atstovavę Angolos nacionalinei rinktinei
*  Filhão, puolėjas;
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Globalsportsarchive
CR União de Malanje

**Clube Recreativo União de Malanje**, o sutrumpintai **CR União de Malanje** bei **CR União de Malanje** – Angolos futbolo klubas, įkurtas Melanžėje. Rungtyniavo nacionalinėje futbolo lygoje (Girabola). 

## Istorija
2022 m. įkurtas klubas. 2023–2024 m. sezone rungtyniavo Girabola ir užėmė keturioliktą vietą.

## Sezonai
Šaltiniai: 

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

; Aprangos gamintojai: „Juvan“ (nežinomi metai)

## Garsesni žaidėjai
; Žaidėjai, atstovavę Angolos nacionalinei rinktinei
*  
; Užsieniečiai
* 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Michailas Dejevas

**Michailas Dejevas** (*Михаил Иванович Деев*, 1742–1794 m.) – Rusijos imperijos kariuomenės karininkas, pulkininkas, vienas 1794 m. ATR-Rusijos karo (T. Kosciuškos sukilimo) dalyvių.

## Biografija
Įstojimo į karinę tarnybą data nežinoma. 1794 m. vadovavo Rusijos imperijos kariuomenės Tambovo pėstininkų pulkui Vilniaus krašte vykusiose Kosciuškos sukilimo kovose su Lietuvos kariuomene. Žuvo 1794 m. liepos 20 d. (liepos 9 d. pagal Julijaus kalendorių) dieną nesėkmingo Vilniaus šturmo metu. 1794 m. Ašmenos kelyje už 8 varstų nuo Vilniaus miesto jam buvo pastatytas paminklas, kuris buvo atnaujintas 1864 ir 1880 m.

## Apdovanojimai
* Apdovanotas šv. Jurgio IV laipsnio ordinu (Nr. 561; 1788 m. lapkričio 26 d.) ir III laipsnio ordinu (Nr. 103, 1794 m. gegužės 12 d.) – „*Pagerbiant jo kruopščią tarnybą ir narsius darbus, nuveiktus [[Palionių mūšis|nugalint lenkų sukilėlius 1794 m. balandžio 26 d. Palionių kaime]], kur jis su nedideliu būriu be baimės atlaikė stiprų jų puolimą šešias valandas ir galiausiai, smogdamas durtuvais, iškovojo pergalę prieš juos, kartu atėmęs 6 pabūklus*."
* Apdovanotas ir kitais Rusijos imperijos ordinais .

## Literatūra
* Записки Сергея Алексеевича Тучкова. 1766–1808 / Под ред. и со вступ. ст. К. А. Военского. – Санкт-Петербург: типо-лит. т-ва «Свет», 1908.-VIII, 287 с.
* 13 июля. Отчет генерала Б. Кноринга Н. Репнину о штурме Вильно.
* Упоминания о Деевых 18 века 

## Išnašos
Jelas

**Jelas** () – sala Jungtinėje Karalystėje, Škotijoje, Šetlando salų šiaurinėje dalyje. Yra tarp Meinlando pietuose, Ansto šiaurės rytuose ir Fetlaro rytuose. Plotas – 212 km² (antra pagal dydį Šetlande). Ilgis 31 km, plotis iki 12,1 km. Rytiniai krantai daugiausia žemi ir smėlėti, vakariniai – aukšti ir skardingi (61–122 m). Pakrantėse gausu nedidelių sąsiaurių, sujungtų siauromis nerijomis (tombolų). Paviršius kalvotas, iškyla iki 210 m. Būdingi viržynai, pelkės. Gausu jūrinių paukščių, ūdrų.

2011 m. Jele gyveno 966 žmonės. Pagrindinės gyvenvietės – Mid Jelas, Baravo, Ulsta, Gatčeris. Verčiamasi žvejyba ir žuvininkyste, žemės ūkiu (daugiausia braškių auginimu), durpių kasimu, turizmu. Veikia keltai į Meinlandą, Anstą, Fetlarą.

Sala gyvenama nuo neolitinių laikų. Viduramžiais Jele įsitvirtino vikingai.


Kirkhouse, West Yell - geograph.org.uk - 1744942.jpg|Kerkhauzo ūkis vakarų Jele
Ness of Cullivoe - geograph.org.uk - 181492.jpg|Kulivo durpių kasybos vieta
Road by the Loch of Littlester - geograph.org.uk - 4655295.jpg|Loch Litlsterio ežeras
Sands of Breckon - geograph.org.uk - 4652365.jpg|Brekono paplūdimys


## Šaltiniai
NGC 6453

**NGC 6453** – kamuolinis spiečius, esantis Skorpiono žvaigždyne. Nuo Žemės nutolęs apie 37 000 šviesmečių. Šis spiečius yra apie 3260 šm nuo galaktikos centro, dėl to žvelgiant iš Saulės sistemos jį gožia kosminių dulkių debesys.

Spiečiaus skersmuo siekia beveik 8', o šviesiausių jo žvaigždžių ryškis neviršija 14.

NGC 6453 spiečių 1837 m. birželio 8 d. atrado John Herschel, stebėjimus atlikęs Pietų Afrikoje, Gerosios Vilties kyšulyje. Objektą jis įtraukė į 1864 m. „Catalogue of Nebulae and Clusters of Stars“, pažymėdamas „h 3708“, vėliau astronomas John Dreyer 6453 numeriu jį įtraukė į savąjį „New General Catalogue“.

## Išnašos
Meinlandas (Šetlando salos)

**Meinlandas** ( 'pagrindinė žemė') – didžiausia ir svarbiausia iš Šetlando salų, esančių Jungtinėje Karalystėje, Škotijos šiaurėje. Plotas 970 km² (penkta didžiausia Britų sala). Ilgis iš šiaurės į pietus 76 km, plotis iki 28 km. Krantai daug kur aukšti, skardingi, gausiai išraižyti įlankų ir užutėkių. Aukštis iki 450 m (Ronaso kalva).

Meinlando sala dalinama į keletą smulkesnių sričių:
* Pietų Meinlando pusiasalis – ilgas pusiasalis, nusidriekęs salos pietuose. Jame įsikūrusios pagrindinės salos gyvenvietės – Lervikas, Skalovėjus, Tingvolas, Kvarfas;
* Centrinis Meinlandas – centrinė salos dalis. Didesnės gyvenvietės – Vo, Eidas;
* Vakarų Meinlandas – pusiasalis salos vakaruose. Pagrindinė gyvenvietė – Volsas;
* Šiaurės Meinlandas – susideda iš didelio Nortmavino pusiasalio, besijungiančio siaura Mavis Grindo sąsmauka. Tai retai gyvenama, skardingais krantais salos dalis. Didesnės gyvenvietės – Brėjus, Nort Ro.

2011 m. Meinlande gyveno 18 765 gyventojų. Čia įsikūrusi pagrindinė Šetlando gyvenvietė Lervikas, yra Lerviko jūrų uostas, Tingvolo oro uostas.


Coastline at Cumlewick Ness - geograph.org.uk - 1702551.jpg|Pakrantė ties Kumlevik Nesu
Sauer-2.jpg|Avininkystės ūkis
Gruna Stack - geograph.org.uk - 551181.jpg|Nortmavino pusiasalio skardžiai
Docks at Garthspool, Lerwick - geograph.org.uk - 2705190.jpg|Lerviko dokai


## Šaltiniai
Meinlandas

**Meinlandas** ( 'pagrindinė žemė, sausuma, didžioji žemė, žemyninė dalis') gali reikšti:
* Meinlandas – sala Škotijoje, Šetlando salose;
* Meinlandas – sala Škotijoje, Orknio salose;
* Meinlandas – buvusi gyvenvietė Vakarų Australijoje;
* Meinlandas – kaimas Kanadoje, Niufaundlande.
The Architect

**The Architect** – ketvirtasis britų atlikėjos Paloma Faith studijinis albumas, išleistas 2017 m. lapkričio 17 d. Jam pristatyti išleisti trys singlai: „Crybaby“, „Guilty“ ir „'Till I'm Done“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 40 tūkstančių kopijų ir jis debiutavo pirmojoje albumų reitingo vietoje, tampant pirmuoju atlikėjos įrašu, pasiekusiu šią viršūnę. 2018 m. birželio mėnesio duomenimis, Jungtinėje Karalystėje parduota per 300 tūkstančių kopijų ir „The Architect“ tapęs platininiu.

## Dainų sąrašas

## Išnašos